建炎元年，康王趙構喺應天府（家下河南）即位做皇帝，叫宋高宗。但係趙構昏庸無能，重寵信太監，尤其康履。王淵投靠班太監而平步青雲，做咗樞密使，搶嗮啲民脂民膏。建炎三年金兵進攻，王淵即刻建議趙構棄城出逃去杭州，佢負責守尾。但係王淵用戰船運自己啲寶物，搞到幾萬宋兵打敗仗。百姓都話「船上嘅寶物都係王淵喺平定陳通嗰陣，濫殺富人搜刮而來嘅」。而行軍過程入面，康履等太監作威作福，強佔民宅。軍人苗傅好嬲，諗住殺死康履同王淵。